da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da it da sv da da da da da da da da da da da da da da da da en da da da da da da da da da da da da fr nb es es es en da da ca nb da da da da da da da da nb en da da en da en da en
Nyt EU-program skal forbedre sundhedssektoren - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Nyt EU-program skal forbedre sundhedssektoren
Et nyt EU-program skal styrke Europas sundhedssystemer, så de bedre kan stå imod større grænseoverskridende kriser i fremtiden som f.eks. Covid-19 pandemien.
Covid-19 udbruddet har vist, at der er behov for, at EU-landene samarbejder og koordinerer bedre i krisetider, og at EU’s kapacitet til at modsvare nye og fremtidige grænseoverskridende sundhedstrusler skal forbedres.
Det nye EU-sundhedsprogram kaldet “EU4Health” skal udfylde de huller, som pandemien har afsløret. Medlemslandene har selv ansvaret for deres sundhedspolitikker, men EU kan komplementere og støtte nationale tiltag og vedtage lovgivning i specifikke sektorer.
Find ud af mere om EU’s sundhedspolitik
Udover bedre beskyttelse imod og håndtering af kriser ved at styrke medlemslandenes sundhedssystemer og levere bedre pleje, skal EU4Health-programmet levere innovation, investeringer og forbedre sundheden.
“EU4Health” er en del af genopretningsplanen “Næste Generation EU”, som kommissionsformand Ursula von der Leyen d. 27. maj fremlagde i plenar. I en betænkning om EU’s budget efter 2020 vedtaget d. 15. maj insisterede MEP’erne på at få skabt et nyt enestående sundhedsprogram.
I en debat med sundhedskommissær Stella Kyriakides d. 28. maj roste udvalget for folkesundhed (ENVI) de ambitiøse planer, da Parlamentet konsekvent har bedt om oprettelsen af en sammenhængende EU-politik for folkesundheden. I en betænkning vedtaget d. 17. april opfordrede Parlamentet til at få et særligt budget til at støtte de nationale sundhedssektorer under krisen, såvel som sundhedsystemer, der er mere robuste og fokuserede efter krisen.
“Covid-19 pandemien har vist, at EU’s sundhedspolitikker skal styrkes. Parlamentet har forpligtet sig til at bruge midler fra EU’s Sundhedsprogram til at skabe reel værdi og beskytte europærernes fremtidige sundhed,” sagde Pascal Canfin (Forny Europa, Frankrig), der er formand for ENVI-udvalget. Programmet vil dække perioden 2021-2027, men alle initiativer forventes at træde i værk inden for det første år.
Tackling af grænseoverskridende sundhedstrusler
Programmet skal forbedre forebyggelsen, paratheden, tilsynet og modsvaret i krisetider og forbedre koordineringen af kapaciteten i nødsituationer. Det skal opbygge reserver af medicin og medicinsk udstyr, sundhedspersonale og eksperter og give teknisk assistance.
“RescEU” – der er en del af EU’s Civilbeskyttelsesmekanisme – vil fortsætte med at give et hurtigt modsvar og fokus på den direkte krisehåndtering, mens “EU4Health” vi inkludere strategisk medicinse oplagring til brug på lang sigt og en reserve af medicinsk personale, der kan mobiliseres i en krisetid.
Medicin og medicinsk udstyr skal gøres prisvenlige og tilgængelige
EU ønsker at støtte tiltag til at føre tilsyn med knapheden af medicin, medicinsk udstyr og andre sundhedsprodukter, der er relevante i en krisetid, og begrænse afhængigheden af import af medicin og aktive farmaceutiske ingredienser fra tredje lande. Det skal ligeledes øge innovationen og en mere miljøvenlig produktion.
Styrkelse af sundhedssystemerne og sundhedspersonalet
Nationale sundhedssystemer skal blive mere effektive og robuste ved at øge investeringerne i sygdomsforebyggelsesprogrammer; støtte udvekslingen af bedste praksisser; globalt samarbejde; og forbedre adgangen til sundhedspleje.
Tackling af de langsigtede udfordringer
Blandt de andre problemstillinger som, “EU4Health” skal adressere, er:
• prisvenlig sundhedspleje af god kvalitet til alle ved at fjerne uligheder i sundhedssektoren
• øge brugen af digitale opfindelser
• tackle sygdomme som hjerte-karsygdomme, diabetes og kræft med det mål at reducere dødeligheden med en tredjedel fra 2030.
• tale for et mindsket brug af antibiotika til at bekæmpe antimikrobialsk resistance
• forbedrede vaccinationsrater i medlemslandene
• udvidelse af succesfulde initiativer (som de Europæiske Reference Netværker, der forbinder sundhedspersonalet, der arbejder med patienter med sjældne sygdomme)
• tackling af konsekvenserne af forurening og demografiske forandringer
Hvordan skal det finansieres?
Kommissionen foreslår at investere €9,4 mia. fra det næste langsigtede budget i EU4Health-programmet. Det er 23 gange mere end sundhedsfinansieringen for 2014-2020. EU4Health skal bl.a. sikre skræddersyet hjælp og rådgivning til medlemslandene, samarbejde på tværs af grænserne og datainsamling.
Flere investeringer i sundhed forventes at ske gennem EU’s andre programmer inklusiv: fonde for den europæiske regionale udvikling og samhørighed til medicinsk infrastruktur, Horizon Europa til sundhedsforskning og innovation, ESF+ for oplæring og støtte til sårbare grupper.
Parlamentet og EU’s regeringer vil forhandle Kommissionens forslag om “EU4Health” som en del af en aftale om det næste langsigtede budget. Programmet forventes at blive lanceret fra 1. januar 2021.
Tidligere artikelTrygheden i aften- og nattetimerne stiger i København
Næste artikelSkånetrafiken har planer om at genoptage direkte trafik fra Ystad til Danmark
RELATEREDE ARTIKLERMERE FRA FORFATTEREN
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Ukraine: Kommissionen indrømmer fritagelse for told og moms ved import af livsvigtige varer til ukrainere
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...